**Ministru kabineta rīkojuma projekta**

**Par nekustamā īpašuma “Lidlauks Rēzekne 1” Audriņu pagastā,**

**Rēzeknes novadā pārņemšanu valsts īpašumā**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atbilstoši Publiskas personas mantas atsavināšanas likumā (turpmāk – Atsavināšanas likums) noteiktajai kārtībai Aizsardzības ministrijai (turpmāk – AM) atļautu bez atlīdzības pārņemt no Rēzeknes novada pašvaldības valsts īpašumā AM valdījumā nekustamo īpašumu “Lidlauks Rēzekne 1” Audriņu pagastā, Rēzeknes novadā valsts aizsardzības uzdevumu īstenošanai.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42. panta pirmā daļa un 43. pants.  MK 2015. gada 17. jūnija rīkojums Nr. 320 “Par valsts nekustamā īpašuma nodošanu Rēzeknes novada pašvaldības īpašumā” (turpmāk – Rīkojums Nr. 320). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | AM saskaņā ar Rīkojumu Nr. 320 nekustamo īpašumu “Lidlauks Rēzekne 1” Audriņu pagastā, Rēzeknes novadā bez atlīdzības nodeva Rēzeknes novada pašvaldības īpašumā likuma “Par pašvaldībām” 15. panta 6. punktā minēto pašvaldības autonomo funkciju īstenošanai – iedzīvotāju veselīga dzīvesveida un sporta attīstības veicināšanai.  2018. gada 4. jūnijā Rēzeknes novada pašvaldība informēja AM, ka nekustamais īpašums “Lidlauks Rēzekne 1” Audriņu pagastā, Rēzeknes novadā nav nepieciešams Rēzeknes novada pašvaldībai Rīkojumā Nr. 320 noteikto pašvaldības autonomo funkciju īstenošanai un lūdza pārņemt nekustamo īpašumu bez atlīdzības valsts īpašumā AM valdījumā (2018. gada 4. jūnija Rēzeknes novada pašvaldības vēstule Nr. 4.2.1/997).  AM saskaņā ar MK noteikumu Nr. 236 “Aizsardzības ministrijas nolikums” 4.4.1 apakšpunktu, plānojot Nacionālo bruņoto spēku vidēja termiņa un ilgtermiņa spēju, tajā skaitā infrastruktūras, personāla, finanšu un nodrošinājuma ar materiāltehniskajiem līdzekļiem attīstību, ir pieņēmusi lēmumu minēto nekustamo īpašumu pārņemt valsts īpašumā AM valdījumā valsts aizsardzības uzdevumu īstenošanai.  2019. gada 16. maija sēdē (prot. Nr. 12, 6.§) Rēzeknes novada dome pieņēma lēmumu “Par nekustamā īpašuma “Lidlauks Rēzekne 1” Audriņu pagastā nodošanu bez atlīdzības Latvijas valstij Aizsardzības ministrijas personā”, kas paredz nekustamā īpašuma “Lidlauks Rēzekne 1” Audriņu pagastā, Rēzeknes novadā (kadastra Nr. 7842 005 0028) nodošanu bez atlīdzības valsts īpašumā AM valdījumā valsts aizsardzības funkciju veikšanai.  Nekustamais īpašums “Lidlauks Rēzekne 1” Audriņu pagastā, Rēzeknes novadā (kadastra Nr. 7842 005 0028) sastāv no zemes vienības (zemes vienības kadastra apzīmējums 7842 005 0377) 21,3800 ha platībā un lidlauka skrejceļa inženierbūves (būves kadastra apzīmējums 7842 005 0377 004) 59 335,20 m2 platībā.  Lidlauka skrejceļa inženierbūve atrodas uz piecām zemes vienībām (zemes vienību kadastra apzīmējumi 7842 005 0377, 7842 005 0237, 7842 005 0233, 7842 005 232 un 7842 005 0293).  Četras zemes vienības (zemes vienību kadastra apzīmējumi 7842 005 0237, 7842 005 0233, 7842 005 232 un 7842 005 0293) pieder fiziskām personām. Pēc nekustamā īpašuma pārņemšanas AM ar minēto zemes vienību īpašniekiem risinās jautājumu par lidlauka skrejceļa inženierbūves uzturēšanai un apsaimniekošanai nepieciešamās zemes platības nomu Civillikumā noteiktajā kārtībā.  Rēzeknes novada pašvaldības īpašumtiesības uz nekustamo īpašumu 2015. gada 11. novembrī ir nostiprinātas Rēzeknes tiesas Z**emesgrāmatu nodaļas Audriņu pagasta z**emesgrāmatas nodalījumā Nr. 100000480413.  Nekustamā īpašuma valsts kadastra informācijas sistēmā zemes vienībai (kadastra apzīmējums 7842 005 0377) ir reģistrēts apgrūtinājums – ceļa servitūta teritorija 0,0400 ha platībā – un noteikts zemes lietošanas mērķis – zeme, kuras galvenā saimnieciskā darbība ir lauksaimniecība.  Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par MK lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  Šajā gadījumā Rēzeknes novada pašvaldībai Rīkojumā Nr. 320 noteiktās funkcijas īstenošanai nekustamais īpašums nav nepieciešams un pašvaldība ir pieņēmusi lēmumu to bez atlīdzības nodot valstij. Savukārt AM ir izteikusi vēlmi nekustamo īpašumu pārņemt AM valdījumā valsts aizsardzības uzdevumu īstenošanai.  Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK, bet atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija.  AM, pārņemot nekustamo īpašumu, nodrošinās valsts īpašuma tiesību Aizsardzības ministrijas personā nostiprināšanu zemesgrāmatā un Rēzeknes tiesas Zemesgrāmatu nodaļas Audriņu pagasta zemesgrāmatas nodalījuma Nr. 100000480413 II daļas 1. iedaļas 2.4. ieraksta un II daļas 2. iedaļas 1.1. ieraksta dzēšanu (*2.4. Īpašuma tiesība nostiprināta uz laiku, kamēr Rēzeknes novada pašvaldība nodrošina nekustamā īpašuma izmantošanas likuma “Par pašvaldībām” 15. panta 6. punktā minēto pašvaldības autonomo funkciju īstenošanai – iedzīvotāju veselīga dzīvesveida un sporta attīstības veicināšanai.*  *1.1. Atzīme – noteikts aizliegums nekustamo īpašumu atsavināt un apgrūtināt to ar hipotēku. Pamats: 2015. gada 17. jūnija Ministru kabineta rīkojums Nr. 320 “Par valsts nekustamā īpašuma nodošanu Rēzeknes novada pašvaldības īpašumā”.*).  MK rīkojums sagatavots, lai valsts īpašumā AM valdījumā bez atlīdzības pārņemtu Rēzeknes novada pašvaldībai piederošu nekustamo īpašumu, kurš pašvaldībai nav nepieciešams Rīkojumā Nr. 320 norādīto funkciju veikšanai. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Rēzeknes novada pašvaldība |
|  | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4 privātpersonas, uz kuru īpašumā esošās zemes atrodas lidlauka skrejceļa inženierbūve, tiks uzrunātas nomas līguma slēgšanai, lai nodrošinātu lidlauka un tā skrejceļa darbību, apsaimniekošanu un uzturēšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | izmaiņas, salīdzinot ar vidēja termiņa budžeta ietvaru  2019. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (īpašuma tiesību maiņas reģistrācija Zemesgrāmatā) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Rēzeknes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

Valsts sekretāra p. i. A. Puriņš

S. Grizāne, 67300223

Sarmite.Grizane@vamoic.gov.lv